గ్వాలియర్: పౌరులకు రక్షణ కల్పించాల్సిన పోలీసులే విచక్షణ మరిపోయిన వైనమిది. విధి నిర్వహణలో అత్యంత పవిత్రంగా భావించే యూనిఫామ్లోనే పూటుగా మద్యం సేవించి చిందులేశారు. మధ్యప్రదేశ్లోని గ్వాలియర్ పోలీస్ స్టేషన్లో జరిగిందీ సంఘటన. సోమవారం హోలీ సందర్భంగా పోలీసు అధికారులంతా రంగులు చిమ్ముకుంటూ, మద్యం సేవిస్తూ సంబరాలు చేసుకున్నారు. చిన్నా, పెద్దాలేదు... అందరూ బీరు కోసం ఎగబడుతూ ఈ నిర్వాకంలో పాలుపంచుకున్నారు. అందునా సాక్షాత్తూ పోలీస్ స్టేషన్లోనే ఈ తతంగమంతా నడిచింది. కొందరు గుర్తు తెలియని వ్యక్తులు కూడా పోలీసులతో కలిసి మద్యం సేవిస్తున్నట్టు వీడియోలోకనిపిస్తోంది. ఒకరి దగ్గర్నుంచి మరొకరు మద్యం సీసాలు లాక్కుంటూ... మరికొందరితో బలవంతంగా మద్యం తాగించారు. నవ్వులు, కేకలతో ప్రపంచం మరిచిపోయినట్టుగా వ్యవహరించారు. ఈ వ్యవహారం కాస్తా కెమెరా కంటపడడంతో బండారం మొత్తం వెలుగులోకి వచ్చింది. ప్రస్తుతం సోషల్ మీడియాలో విపరీతంగా వైరల్ అవుతోంది. సాధారణంగా హోలీ పండుగ రోజు స్పెషల్ డ్యూటీ ఉంటుంది కాబట్టి.. ప్రతియేటా హోలీ అయిపోయిన మరుసటి రోజు పోలీసులు వేడుకలు జరుపుకుంటారని స్థానికులు తెలిపారు. అయితే ఏకంగా పోలీస్ స్టేషన్లోనే, అందునా విధినిర్వహణలోనే ఇలా ప్రవర్తించడంపై ఇప్పటికే ఉన్నతాధికారులు విచారణ ప్రారంభించినట్టు చెబుతున్నారు.
gwalier: pourulaku rakshana kalpinchaalsina polisule vichakshana maripoyina vainamidi. vidhi nirvahanalo atyanta pavitramgaa bhavinche unifamlone pootugaa madyam sevinchi chindulesaaru. madhyapradeshloni gwalier polies stationlo jarigindii sanghatana. somavaram holy sandarbhamgaa polisu adhikaarulantaa rangulu chimmukuntu, madyam sevistuu sambaraalu chesukunnaru. chinna, peddaaledu... andaruu beeru kosam egabadutuu ee nirvaakamlo paalupanchukunnaaru. anduna saakshaattuu polies stationlone ee tatangamantaa nadichindi. kondaru gurtu teliyani vyaktulu kuudaa polisulatho kalisi madyam sevistunnattu veediyolokanipistonda. okari daggarnunchi marokaru madyam seesaalu laakkuntuu... marikondaritho balavantamgaa madyam taaginchaaru. navvulu, kekalatho prapancham marichipoyinattugaa vyavaharinchaaru. ee vyavahaaram kasta kemera kantapadadamtho bandaram mottam veluguloki vachindi. prastutam soshal medialo vipareetamgaa vairal avutondi. saadhaaranamgaa holy panduga roju speshal dutey untundi kabatti.. pratiyeta holy aipoyina marusati roju poliisulu vedukalu jarupukuntaarani sthaanikulu telipaaru. ayithe ekamgaa polies stationlone, anduna vidhinirvahanalone ilaa pravartinchadampai ippatike unnataadhikaarulu vichaarana praarambhinchinattu chebutunnaru.